title: 2014/60/UE: Decizia Consiliului din 28 ianuarie 2014 privind încheierea Protocolului de stabilire a posibilităților de pescuit și a contribuției financiare prevăzute în Acordul de parteneriat privind pescuitul încheiat între Comunitatea Europeană, pe de o parte, și Republica Kiribati, pe de altă parte

text:
               7.2.2014

               RO

               Jurnalul Oficial al Uniunii Europene

               L 38/1

      DECIZIA CONSILIULUI

   din 28 ianuarie 2014
   privind încheierea Protocolului de stabilire a posibilităților de pescuit și a contribuției financiare prevăzute în Acordul de parteneriat privind pescuitul încheiat între Comunitatea Europeană, pe de o parte, și Republica Kiribati, pe de altă parte
   (2014/60/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere avizul Parlamentului European,
   întrucât:

               (1)

               La 23 iulie 2007, Consiliul a adoptat Regulamentul (CE) nr. 893/2007 privind încheierea Acordului de parteneriat privind pescuitul între Comunitatea Europeană, pe de o parte, și Republica Kiribati, pe de altă parte (1) (denumit în continuare „acordul”). Un protocol de stabilire a posibilităților de pescuit și a contribuției financiare prevăzute în acord a expirat la 15 septembrie 2012.

               (2)

               Uniunea a negociat cu Republica Kiribati un nou protocol care acordă navelor din UE posibilități de pescuit în apele asupra cărora Republica Kiribati exercită suveranitatea sau jurisdicția (denumit în continuare „protocolul”).

               (3)

               Noul protocol a fost semnat în conformitate cu Decizia 2012/669/UE a Consiliului (2) și se aplică cu titlu provizoriu începând de la 16 septembrie 2012.

               (4)

               Noul protocol ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Protocolul de stabilire a posibilităților de pescuit și a contribuției financiare prevăzute în Acordul de parteneriat privind pescuitul încheiat între Comunitatea Europeană, pe de o parte, și Republica Kiribati, pe de altă parte (denumit în continuare „protocolul”) (3).
   Articolul 2
   Președintele Consiliului efectuează, în numele Uniunii, notificarea prevăzută la articolul 16 din protocol (4).
   Articolul 3
   Prezenta decizie intră în vigoare în ziua următoare publicării în Jurnalul Oficial al Uniunii Europene.

      Adoptată la Bruxelles, 28 ianuarie 2014.

            Pentru Consiliu

            Președintele

         G. STOURNARAS

      (1)  JO L 205, 7.8.2007, p. 1.

      (2)  Decizia 2012/669/UE a Consiliului din 9 octombrie 2012 privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute în Acordul de parteneriat privind pescuitul încheiat între Comunitatea Europeană, pe de o parte, și Republica Kiribati, pe de altă parte (JO L 300, 30.10.2012, p. 2).

      (3)  Protocolul a fost publicat în JO L 300, 30.10.2012, p. 3, împreună cu decizia privind semnarea sa.

      (4)  Secretariatul General al Consiliului va publica în Jurnalul Oficial al Uniunii Europene data intrării în vigoare a protocolului.


title: Decizia (PESC) 2015/1793 a Consiliului din 6 octombrie 2015 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR)

text:
               7.10.2015

               RO

               Jurnalul Oficial al Uniunii Europene

               L 260/30

         DECIZIA (PESC) 2015/1793 A CONSILIULUI
   din 6 octombrie 2015
   de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 16 iulie 2012, Consiliul a adoptat Decizia 2012/389/PESC (1).

               (2)

               La 22 iulie 2014, Consiliul a adoptat Decizia 2014/485/PESC (2) de modificare a Deciziei 2012/389/PESC și de prelungire a misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) până la 12 decembrie 2016.

               (3)

               Decizia 2012/389/PESC ar trebui să fie modificată pentru a prelungi până la 15 decembrie 2015 perioada acoperită de valoarea de referință financiară,

         ADOPTĂ PREZENTA DECIZIE:
   Articolul 1
   La articolul 13 din Decizia 2012/389/PESC, alineatele (1) și (2) se înlocuiesc cu următorul text:

      „(1)   Valoarea de referință financiară destinată acoperirii cheltuielilor aferente EUCAP NESTOR pentru perioada 16 iulie 2012-15 noiembrie 2013 este de 22 880 000 EUR.
      Valoarea de referință financiară destinată acoperirii cheltuielilor legate de EUCAP NESTOR pentru perioada 16 noiembrie 2013-15 octombrie 2014 este de 11 950 000 EUR.
      Valoarea de referință financiară destinată acoperirii cheltuielilor legate de EUCAP NESTOR pentru perioada 16 octombrie 2014-15 decembrie 2015 este de 17 900 000 EUR.
      (2)   Toate cheltuielile sunt gestionate în conformitate cu normele și procedurile aplicabile bugetului general al Uniunii. Participarea persoanelor fizice și juridice în atribuirea unor contracte de achiziții de către EUCAP NESTOR este deschisă fără restricții. În plus, bunurilor achiziționate de către EUCAP NESTOR nu li se aplică nicio regulă de origine.”

   Articolul 2
   Prezenta decizie intră în vigoare la data adoptării sale.

      Adoptată la Luxemburg, 6 octombrie 2015.

            Pentru Consiliu

            Președintele

         P. GRAMEGNA

      (1)  Decizia 2012/389/PESC a Consiliului din 16 iulie 2012 privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 187, 17.7.2012, p. 40).

      (2)  Decizia 2014/485/PESC a Consiliului din 22 iulie 2014 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 217, 23.7.2014, p. 39).


title: Decizia Consiliului din 19 iunie 2006 de stabilire a valorii sprijinului comunitar pentru dezvoltarea rurală pentru perioada 1 ianuarie 2007-31 decembrie 2013, a defalcării anuale a acestuia, precum și a sumei minime care trebuie alocată regiunilor care pot beneficia de obiectivul „convergență”

text:
Anunţ juridic important

|

32006D0493

Official Journal L 195 , 15/07/2006 P. 0022 - 0023

		20060619Decizia Consiliuluidin 19 iunie 2006de stabilire a valorii sprijinului comunitar pentru dezvoltarea rurală pentru perioada 1 ianuarie 2007- 31 decembrie 2013, a defalcării anuale a acestuia, precum și a sumei minime care trebuie alocată regiunilor care pot beneficia de obiectivul "convergență"(2006/493/CE)CONSILIUL UNIUNII EUROPENE,având în vedere Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltarea rurală acordat din Fondul European Agricol pentru Dezvoltare Rurală (FEADR) [1], în special articolul 69 alineatul (1),având în vedere propunerea Comisiei,întrucât:(1) Este necesar să se fixeze valoarea creditelor de angajament destinate sprijinului comunitar pentru dezvoltarea rurală în temeiul Regulamentului (CE) nr. 1698/2005 pentru perioada 1 ianuarie 2007- 31 decembrie 2013, defalcarea anuală a acestora, precum și suma minimă care trebuie alocată regiunilor care pot beneficia de obiectivul "convergență", în conformitate cu Acordul interinstituțional între Parlamentul European, Consiliu și Comisie din 17 mai 2006 privind disciplina bugetară și buna gestiune financiară [2].(2) Este important ca suma totală să includă suma pentru Bulgaria și România, dat fiind intrarea în vigoare, la 1 ianuarie 2007, a Tratatului privind aderarea Republicii Bulgaria și a României la Uniunea Europeană. În cazul în care tratatul de aderare nu va intra în vigoare la 1 ianuarie 2007, cu privire la una dintre aceste țări sau la amândouă, suma totală ar trebui adaptată în consecință,DECIDE:Articol unicValoarea totală a creditelor de angajament destinate sprijinului comunitar pentru dezvoltarea rurală pentru perioada 1 ianuarie 2007- 31 decembrie 2013 în temeiul Regulamentului (CE) nr. 1698/2005, defalcarea anuală a acestora, precum și suma minimă care trebuie alocată regiunilor care pot beneficia de obiectivul "convergență" definit la articolul 2 litera (j) din regulamentul menționat anterior sunt fixate în anexa la prezenta decizie.Adoptată la Luxemburg, 19 iunie 2006.Pentru ConsiliuPreședinteleJ. Pröll[1] JO L 277, 21.10.2005, p. 1.[2] JO C 139, 14.6.2006, p. 1.--------------------------------------------------20060619ANEXĂValoarea totală a creditelor de angajament pentru 2007-2013, defalcarea anuală și suma minimă care trebuie alocată regiunilor care pot beneficia de obiectivul "convergență" [1]prețul 2004 în milioane EUR [2] | 2007 | 2008 | 2009 | 2010 | 2011 | 2012 | 2013 | Total |Valoarea totală pentru UE cu 25 de țări membre, plus Bulgaria și România | 10710 | 10447 | 10185 | 9955 | 9717 | 9483 | 9253 | 69750 |Suma minimă rezervată regiunilor care pot beneficia de obiectivul "convergență" | 27699 |[*] Înainte de modularea obligatorie și de alte transferuri de cheltuieli legate de piață și de plăți directe ale politicii agricole comune pentru dezvoltare rurală.[**] Valorile indicate sunt rotunjite la cel mai apropiat milion, în timp ce programarea este făcută la cel mai apropiat euro.--------------------------------------------------


title: Decizia (PESC) 2017/1401 a Comitetului politic și de securitate din 18 iulie 2017 de prelungire a mandatului șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/1/2017)

text:
               29.7.2017

               RO

               Jurnalul Oficial al Uniunii Europene

               L 199/13

         DECIZIA (PESC) 2017/1401 A COMITETULUI POLITIC ȘI DE SECURITATE
   din 18 iulie 2017
   de prelungire a mandatului șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/1/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2013/233/PESC a Consiliului din 22 mai 2013 privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (1), în special articolul 9 alineatul (1),
   întrucât:

               (1)

               În temeiul articolului 9 alineatul (1) din Decizia 2013/233/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a Misiunii de asistență a Uniunii Europene pentru gestionarea integrată a frontierelor în Libia (EUBAM Libya), inclusiv decizia de numire a unui șef al misiunii.

               (2)

               La 30 august 2016, COPS a adoptat Decizia (PESC) 2016/1634 (2) privind numirea domnului Vincenzo TAGLIAFERRI în calitatea de șef al misiunii EUBAM Libya de la 1 septembrie 2016 până la 21 august 2017.

               (3)

               La 4 august 2016, Consiliul a adoptat Decizia (PESC) 2016/1339 (3) de modificare și de prelungire a Deciziei 2013/233/PESC până la 21 august 2017.

               (4)

               La 17 iulie 2017, Consiliul a adoptat Decizia (PESC) 2017/1342 (4) de prelungire a mandatului EUBAM Libya de la 22 august 2017 până la 31 decembrie 2018.

               (5)

               La 12 iulie 2017, Înaltul Reprezentant al Uniunii pentru afaceri externe și politica de securitate a propus prelungirea mandatului domnului Vincenzo TAGLIAFERRI în calitatea de șef al misiunii EUBAM Libya de la 22 august 2017 până la 21 august 2018,

         ADOPTĂ PREZENTA DECIZIE:
   Articolul 1
   Mandatul domnului Vincenzo TAGLIAFERRI în calitatea de șef al misiunii EUBAM Libya se prelungește de la 22 august 2017 până la 21 august 2018.
   Articolul 2
   Prezenta decizie intră în vigoare la 21 august 2017.

      Adoptată la Bruxelles, 18 iulie 2017.

            Pentru Comitetul politic și de securitate

            Președintele

         W. STEVENS

      (1)  JO L 138, 24.5.2013, p. 15.

      (2)  Decizia (PESC) 2016/1634 a Comitetului politic și de securitate din 30 august 2016 privind numirea șefului Misiunii de asistență a Uniunii Europene pentru gestionarea integrată a frontierelor în Libia (EUBAM Libya) (EUBAM Libya/1/2016) (JO L 243, 10.9.2016, p. 10).

      (3)  Decizia (PESC) 2016/1339 a Consiliului din 4 august 2016 de modificare și de prelungire a Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (JO L 212, 5.8.2016, p. 111).

      (4)  Decizia (PESC) 2017/1342 a Consiliului din 17 iulie 2017 de modificare și de prelungire a Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (JO L 185, 18.7.2017, p. 60).